Sinun kansasi on minun kansani.
PELASTUKSEN SOFAR Haastattelussa Joseph Shulam
Chesed lachem veshalom beMashiach Jeshua Adoneinu!
Armo ja rauha teille!
On suuri etuoikeus saada kertoa teille, -
mitä Herra tekee Luvatussa maassa.
Tänään meillä on etuoikeus esitellä seurakunnan tukipilareista yksi.
Hän on antanut kaikkensa mahtavan liikkeen nousun eteen, -
messiaanisen liikkeen eteen Israelissa.
Hänen nimensä on Joseph Shulam.
Hän toimii pastorina Ro'e Israel -seurakunnassa Jerusalemissa.
Hän on ollut uskossa 53 vuoden ajan.
Hän on ollut mukana käynnistämässä ja vauhdittamassa Jumalan liikettä.
Puhumme seurakuntaruumiin nousemisen haasteista -
ja ristiriidoista sen sisällä.
Keskustelemme, mitä siinä on vuosien aikana tapahtunut.
Pohdimme haasteita, joita on edessämme.
Joseph on vieraanamme ensikertaa.
Ensinnäkin sydämellisesti tervetuloa!
Kertoisitko hieman itsestäsi?
Nimeni on Joseph Shulam.
"Josephin" lopussa on p ja h. Sukunimi kirjoitetaan: "Shulam".
Synnyin Bulgariassa.
Muutin perheeni mukana Israeliin ennen Israelin valtion perustamista.
Vartuin Jerusalemissa sekulaarissa juutalaisessa bulgarialaiskodissa.
Puhuimme bulgariaa ja ladinoa, juutalaisespanjaa.
Vartuin kaupungin eteläosassa.
Jerusalemissa. - Olet etuoikeutettu.
Isä tuli Israeliin laivalla. He nousivat maihin Atlitissa.
Heidät vietiin Pardes-Hannaan.
Isä kysyi: "Milloin menemme Israeliin." "Olette siellä jo!"
Isä sanoi: "Ei. Israel on Jerusalem.
Se on ainoa asia, jonka tiedän Israelista. Viekää minut sinne."
"Ei se käy. Jerusalem on arabien saartama."
Sinne pääsee vain arabien kanssa."
Pardes-Hannan lähellä oli arabikylä.
Isäni käveli kylään. Hän palasi kolmen tunnin kuluttua kuorma-auton kanssa.
Kuorma-autoon nousi viisi bulgarianjuutalaista perhettä.
He ajoivat Jerusalemiin hotelliin Jaffakadulla. - Jopas jotakin.
Kaupunki avautui toukokuun 5. päivänä itsenäisyyssodan jälkeen.
He muuttivat kaupungin eteläosaan taloon, -
jossa he elivät vuoteen 1967 asti.
Kappas vain. Tunnen Jaffan bulgarialaisista monia.
Heistä suurin osa on sekulaareja.
Miksi bulgarialaiset vastustavat niin kovin juutalaisuutta, uskontoa -
ja perinteitä. Heidän sisimpänsä vastustaa kaikkea uskontoon liittyvää.
Mikä teitä bulgarialaisia oikein vaivaa?
Bulgarialaiset ovat parhaiten kotoutuneita maahanmuuttajaryhmiä.
Heitä ei ole vankiloissa.
He kaikki ovat kovia tekemään töitä ja menestyneitä.
Heistä suurin osa on sekulaareja.
Vanhempani olivat hyvin sekulaareja. Söimme possua joka päivä.
Älä narraa!
Pekonia, silavaa ja kinkkua joka päivä.
Isän piti saada possua joka päivä.
He olivat siis hyvin sekulaareja. Isäni tapasi sanoa: -
"Sekulaari ei tarkoita: 'ilman uskoa'."
Isäni oli menestyksekäs Bulgariassa. Hän jätti kaiken taakseen.
Hän nousi laivaan mukanaan vain kolme reppua -
itselleen, äidille ja sisarelleni.
Hän jätti talonsa ja tärkeän työnsä ja tuli Israeliin.
Hän tapasi sanoa jotakin, mistä varmasti pidät.
"Uskon suurin vihollinen on uskonto." - Olen samaa mieltä.
Se on hyvin sanottu, ja se on totta. - Niin on.
Uskonnolla ei ole mitään tekemistä uskon kanssa.
Uskonto on perinteitä, tapoja ja sitä, mihin ihmiset ovat kasvaneet.
Uskonnollisella ihmisellä ei välttämättä ole uskoa.
Kristinuskossa ajatellaan, että usko on opinkappale: -
jos uskoo neitseestäsyntymiseen, Messiaan jumaluuteen -
ja Raamatun erehtymättömyyteen, on uskollinen. Usko on kuitenkin eri asia.
Usko on luottamista, hepreaksi "emuna" merkitsee luottamista, -
luottamuksen arvoista olemista, Jumalaan luottamista.
Se ei ole uskoa komiteoiden laatimiin oppeihin ja uskontunnustuksiin.
Puhutaanpa sitten messiaanisesta liikkeestä.
Menemme eteenpäin keskustelussa. Tiedän, että olet kuin syvä lähde.
Miten tässä kävi näin?
Kristus-ruumis on alkanut voimakkaasti seurata -
evankelikaalista liikettä -
ja kirkkoisien opinkappaleita.
Se on ikään kuin veitsi, ja se leikkaa irti seurakunnan, -
joka haluaisi lakata ryömimästä ja alkaa kävelemään ja juoksemaan.
Olemme taas Israelin maassa.
Emme kuitenkaan näe tekoja, joista luemme Apostolien tekojen kirjasta.
Kun lukee seurakunnan historiasta, -
seurakunta aloitti yhtenä seurakuntana Israelin maassa -
Jerusalemin kaupungissa.
Oli yksi seurakunta, yksi Herra, yksi kaste, yksi Henki, yksi pää.
Sinä tunnet Martha Sternin, David Sternin vaimon.
Olimme marssilla. Se oli ensimmäinen järjestämäsi marssi. - Muistatko sen?
Jerusalemissa. T-paidoissa luki: "Jeshua haMashiach."
Palataan muutama vuosi taaksepäin. Herra käytti tällaista mitättömyyttä -
aloittamaan Jerusalemissa messiaanisten juutalaisten marssin, -
jossa julistetaan Jeshuaa.
Muistan sen. Se oli voimallinen päivä lehtimajanjuhlan aikaan.
Kiitän Jumalaa, että Hän antaa meille rohkeuden tehdä sellaista.
Olit mukana ensimmäisellä marssilla.
Kutsuin kaikki seurakunnat. Siihen aikaan Israelissa oli vain 300 uskovaa.
Marssille tuli vain 15 tai 17 uskovaa, koska kaikki pelkäsivät.
Marssi oli jotakin ennenkuulumatonta.
Kaikki pelkäsivät, miten voisimme marssia Jerusalemissa -
"Jeshua haMashiach" -T-paidat päällä ja Jeshua-kyltit kädessä.
Se oli kuitenkin voittoisa päivä.
Osallistujista monet olivat meidän seurakunnastamme Jerusalemista.
Aloit puhua tämänhetkisestä tilanteesta.
Puhuin tyttäreni kanssa lauantaina Skypessä. Hän asuu Kaliforniassa.
Hänellä oli yllään se sama T-paita. Se palautti mieleeni kaiken.
Siksi olet nyt niin palava. Ihmeellistä.
Kun päätimme marssin, -
kävelin Martha Sternin kanssa takaisin seurakuntaamme.
Hän sanoi minulle: -
"Se, mikä alkoi Pyhän Hengen liikehdintänä Jerusalemissa, -
muuttui Euroopassa uskonnoksi. Amerikassa siitä tuli bisnes."
Tuo on niin totta.
Kuoritaan pois evankeliumin julistuksesta bisnesjutut -
ja palataan takaisin juurille: palvelemiseen, -
toinen toisensa rakastamiseen, pyhään vaellukseen, -
itsensä kieltämiseen, ristin kantamiseen ja jaloon taisteluun.
Jatkamme kohta keskustelua Joseph Shulamin kanssa.
Hänestä on lisää internetissä. Siitä lisää myöhemmin.
Chesed lachem veshalom beMashiach Jeshua Adoneinu!
Armo ja rauha teille Jeshuassa, Herrassamme ja Vapahtajassamme.
Olemme vuoren laella Syyrian rajalla.
Seuratkaa meitä ja ihastelkaa Israelin kauneutta!
Vuonna 1967 -
Israel valtasi koko Golanin alueen kuuden päivän sodassa.
Vuonna 1973 täällä käytiin toinen sota, joka oli hyvin tuhoisa.
Se oli hyvin traaginen asia.
Syyria on tuolla. Hermon on tuossa suunnassa.
Vihreän alueen takana alkaa Syyria.
Paikka on erittäin strateginen.
Olen kiitollinen, ettemme luopuneet Golanista. Sitäkin ehdotettiin.
Jos olisimme luopuneet Golanista, ja nyt kapinalliset tulisivat...
Pian koko Syyriaa ei ole enää olemassakaan.
ISIS on valtaamassa Syyriaa ja Irakia.
Se pyrkii myös Jordaniaan.
Pian ISIS kolkuttelee jo Israelinkin rajoilla.
Tapasin hiljattain erään galilealaisen arabin.
Hän kävi Syyriassa noin vuosi sitten.
Hän sanoi minulle: -
"En ymmärrä, miksei Syyria suostu rauhaan Israelin kanssa.
Kun menen Jordaniaan, -
joka on solminut rauhan Israelin kanssa, kukoistaa.
Se on siunattu. Se alkaa vihertää.
Ihmisillä alkaa olla työpaikkoja. Siellä on elämää.
Jordania on saanut menestystä, koska se on tehnyt rauhan."
Kun ylittää rajan Syyriaan, -
kaikki on autiota ja kuivaa. Ei ole vaurautta.
Tiedätte, että Syyriassa käydään taisteluja.
On sydäntä särkevää nähdä, -
miten maailma ei välitä, vaikka siellä tapetaan satojatuhansia.
Ihmisiä tapetaan Irakissa. Kukaan ei sano eikä tee mitään.
Kun Israel haluaa puolustautua, -
koko maailma huutaa ja kirkuu meille.
Jatkamme Messiaasta kertomista juutalaisille -
ja myös arabeille, jos Jumala suo.
Olemme täällä ensin juutalaisia, mutta myös arabeja varten.
Rukoillaan Israelin armeijan ja Syyrian kärsivien puolesta.
Monet ovat menettäneet lapsiaan ja rakkaitaan.
Pakolaisia on satojatuhansia, yli kaksi miljoonaa.
Ojentakaa kätenne kohti Syyriaa.
Jos mukanasi on sofar, puhalla siihen.
Rukoillaan. Halleluja!
Isä, pyydämme armoasi, Herra.
Herra, näet, että tämän kansan sydämet ovat särkyneet.
Herra, pyydämme armoasi ja laupeuttasi.
Nouse Sinä pahoja vastaan.
Lähestymme hetkeä, jolloin Sinun valtakuntasi tulee.
Tiedämme, että puhuit meille sodista ja sodan melskeestä.
Näemme ne silmiemme edessä. Rukoilemme, ettemme pelästyisi.
Anna näiden asioiden saada meidät virittäytymään yhä enemmän -
Sinun suunnitelmiesi kanssa linjaan.
Käännä heidän sydämesi puoleesi ja auta heitä näkemään, -
että evankeliumin totuudessa on rauha.
Rauha tulee vain, -
kun tunnustamme Sinut sellaisena, jona ilmaisit itsesi Jeshuassa.
Herätä arabit ymmärtämään islamin todelliset kasvot.
Herätä arabit ymmärtämään, mistä islamissa todella on kyse.
Isä, olkoon nimesi korotettu tässä.
Halleluja, Adonai.
Rukoillaan rauhaa Israelille Oseh shalom bimromav -laulun kautta.
Hän tuo rauhan meille
Ja koko Israelille
Sanokaa, sanokaa aamen
Tuo rauhan, rauhan
Meille ja koko Israelille
Tuo rauhan, rauhan
Meille ja koko Israelille
Tuo rauhan, rauhan
Meille ja koko Israelille
Isä, sydämemme kääntyy Syyrian haavoitettujen puoleen.
Monet ovat saaneet surmansa. Pakolaisia on miljoonia.
Herra, Jumala, nouse Sinä pahoja vastaan.
Oi, Isä, armahda.
Hei taas! Toivottavasti äsken nähty rohkaisi, haastoi ja siunasi sinua.
Ilman rakkauttanne, rukoustanne ja sydämen ja Hengen ykseyttä -
emme pystyisi viemään evankeliumia takaisin juutalaiskansalle -
tässä hetkessä Israelin historiassa.
Joseph, mitä messiaaniselle liikkeelle on tapahtunut?
Se on kiinnittynyt lujasti länsimaiseen kristillisyyteen.
Haluan, että palaamme siihen, mistä se alkoi 2 000 vuotta sitten.
Se oli silloin täysin juutalaista. Kerro, miten itse näet asian?
On olemassa monta liikettä, jotka ovat käynnissä samanaikaisesti.
Kristinuskon toivat Israeliin hyvät ja hyvää tarkoittavat lähetyssaarnaajat.
He kuuluivat protestanttiseen tai evankelikaaliseen tunnustuskuntaan.
Jos kana munii munan, tietysti munasta kuoriutuu toinen kana.
Jos tänne tuli joku baptisti ja käännytti juutalaisen -
uskomaan Messiaaseen, Jeesukseen, Jeshuaan, -
Israelin ja maailman Vapahtajaan, uudesta kristitystä tuli baptisti.
Baptistit synnyttävät baptisteja, luterilaiset luterilaisia, -
evankelikaaliset evankelikaalisia.
Yhtäkkiä Jumala teki ihmeen.
Hän korjasi talteen monta israelilaista 1980-luvun alussa. Olen heistä yksi.
Tulin uskoon vuonna 1977.
Israelilaisia alkoi kokoontua Beit Immanuelissa.
Muistan lähetyssaarnaajat: menno- niitteja, luterilaisia, baptisteja, -
etelän baptisteja, evankelikaalisia kaikkialta maailmasta.
Baptisti synnytti baptistin, luterilainen luterilaisen.
Yhtäkkiä he tulivat kosketuksiin liikevoiman kanssa.
Heillä välähti. "Näin paljon israelilaisia!
Annetaan heidän löytää omia tapoja."
Sitä ei enää kutsuttu seurakunnaksi vaan "kehilaksi".
Jumalanpalvelukset siirrettiin sunnuntaista lauantaille.
Meidän ei kuitenkaan sallittu luopua kirkon opetuksista.
Israelin uskovat pitivät kiinni kirkon opetuksista ja opinkappaleista.
He olivat hyvää tarkoittavia, hyviä ihmisiä.
Emme kivitä niitä, jotka toivat hyvät uutiset meille tähän maahan.
He eivät kuitenkaan ole kykeneväisiä -
näkemään toista prosessia, joka on meneillään tässä maassa.
Toinen prosessi on se, että 2 000 vuoden maanpaon jälkeen -
Jumala tuo juutalaisia takaisin tähän maahan.
Hänen tarkoituksenaan ei ole luoda uutta juutalaisgettoa Lähi-itään.
Kunpa olisimme saaneet Sveitsin. Sen naapurusto on parempi.
Uusi-Seelanti. Se on parempi.
Juutalaiset tulevat huonolle asuinalueelle.
Jumalan tarkoitus ei ole tuoda meitä tänne, jotta meistä tulisi baptisteja, -
protestantteja, katolisia, ortodokseja tai evankelikaaleja.
Hän tuo meidät tänne, jotta toteutuisi lupaus, -
jonka Hän antoi profeetoille 2 800 vuotta sitten.
Osa prosessia on nyt Israelin ennalleen asettaminen.
Emme uudista Israelia vaan asetamme sen ennalleen.
Siihen kuuluu osana myös uskon ennalleen asettaminen.
Tulemme takaisin maahan ja Raamattuun.
Sinä, minä ja monet muut juutalaiset, -
jotka ovat syntyneet ja kasvaneet Israelissa, -
ovat löytäneet Jeshuan lähetyssaarnaajien kautta.
Olemme kaikki kuitenkin tajunneet, että Jeshua on israelilainen kuten me.
Hän ei ole tuontitavaraa Japanista tai Kiinasta.
Hän on paikallinen, oman kylän poikia.
Hän on Daavidin siementä ja huonetta ja Aabrahamin siementä.
Hän kuuluu meille yhtä hyvin kuin kenelle tahansa kristitylle.
Meidän täytyy määrittää suhteemme Jumalaan Jeshuan kautta.
Meillä ei ole mitään syytä orjuuttaa itseämme -
Euroopan protestanttisen kirkon opinkappaleiden alle, -
sillä ne eivät ole tuoneet rauhaa eikä uskoa Eurooppaan.
Eurooppa näivettyy, ainakin jos tarkastellaan uskoa Jeshuaan.
Me olemme heräämässä, -
eivätkä vain juutalaiset messiaaniset Jeshuan opetuslapset.
Myös Israelin uskonnolliset juutalaiset ovat löytämässä Jeshuaa.
He löytävät uudelleen juutalaisuuden -
sekä Jeshuan opetusten ja Uuden testamentin suhdetta.
Viime vuoden aikana -
rabbit ovat kirjoittaneet ainakin puoli tusinaa kirjaa Jeshuasta.
Professori Daniel Boyarin heprealaisesta yliopistosta -
on kirjoittanut neljä kirjaa kahden viime vuoden aikana Jeshuasta, -
kuten "The Jewish Gospels", "The Misunderstood Jew" ja muita.
Rabbi Shmuley Boteach kirjoitti "The Kosher Jesus" -kirjan.
Michael Brown kirjoitti jatkoksi "The Real Kosher Jesus" -kirjan, -
jossa hän korjasi joitakin Shmuley Boteachin virheitä.
Boteach kehottaa juutalaisia lukemaan Uutta testamenttia -
ja tutkimaan Jeshuaa yhtenä historian suurimpana juutalaisena.
Se on edistystä. Se tulee.
Sinä ja minä olemme edelläkävijöitä.
Jeshuan seuraajien johtajista suurin osa on edelläkävijöitä tässä maassa.
Edelläkävijän tehtävä on raivata tietä viidakkoon -
toivottavasti hengellisellä viidakkoveitsellä.
Emme ole kuin ISIS, joka katkoo muita asioita viidakkoveitsillään.
Olemme osa ennalleen asettamisen liikettä.
Emme ole tekemässä mitään uskonpuhdistusta.
Uskonpuhdistus uudisti katolista kirkkoa. Se on nyt liian myöhäistä.
Me asetamme ennalleen juuresta, maasta käsin.
Emme yritä korjata jotakin, mitä ei alun pitäenkään voi korjata.
Oletko tyytyväinen vauhtiin ja suuntaan, -
joka liikkeellä on Israelissa?
Sanotaan asiat niin kuin ne ovat.
Olemme hyvin kiitollisia lähetys- saarnaajista, jotka tulivat tänne.
Olen yksi monista, jotka kiittelevät sitä, mitä tänne on perustettu.
Se on juurtunut syvälle meihin.
Olen kuitenkin tehnyt työtä Israelissa 40 vuoden ajan.
Olen vuodattanut vertani ja saanut mustelmia sen takia.
Sinä olet tehnyt työtä 53 vuoden ajan ja tehnyt parhaasi, kuten muutkin.
Oletko tyytyväinen siihen, missä olemme nyt?
Kysyn rehellistä mielipidettä.
Ei vain yritetä miellyttää kuulijoita ja hivellä heidän korviaan.
Missä olemme nyt seurakuntaruumiina?
Jos tilaat ravintolassa jotakin oikein hyvää ruokaa ja syöt sen -
ja tarjoilija kysyy, miltä maistui, -
israelilainen ei ikinä sano: "Hyvää!" Hän sanoo: "Ei hassumpaa, 'lo ra'."
Emme ikinä ole tyytyväisiä.
Kun Israelin kansa vaelsi Mooseksen kanssa erämaassa 40 vuoden ajan, -
he eivät olleet ikinä tyytyväisiä. Se kuuluu luonteeseemme.
Tilanne ei ole hyvä, mutta se ei ole huonokaan. - Se paranee alati.
Se paranee jo nyt. Seurakuntamme nuoret uskovat ovat aivan upeita.
Heidän vaikutuksensa on mittaamattoman suuri.
Kun minun sukupolveni uskovat menivät armeijaan, -
me emme sanoneet kenellekään, että olemme uskovia.
Nyt he sanovat.
He sanovat heti kättelyssä olevansa Jeshuan opetuslapsia.
Ohjelma-aika on loppumassa.
Lupasimme, että tästä studiosta Jumalan avulla -
tuomme teille ihania totuuksia avainhenkilöiden esitteleminä.
Tämä on vasta esimakua tulevasta ohjelmistostamme.
Tutustukaa Josehp Shulamiin tarkemmin.
Kiitos rakkaudestanne, uskollisuudestanne -
sekä sydämen ja Hengen ykseydestänne.
Pelastuksen sofarin, Tel Avivin, Israelin ja Joseph Shulamin puolesta -
pyhä suunanto! Nähdään ensi kerralla!
Keksimme, miten voisimme yhdessä muuttaa Israelin kansan.
Kaikki eivät voi itse tulla tänne -
julistamaan ilosanomaa, -
mutta yhdessä voimme lähettää viisi tai kymmenen ihmistä.
Room. 10:13―15: "Sillä 'jokainen, joka huutaa avuksi Herran nimeä, -
pelastuu'. Mutta kuinka he huutavat avuksensa sitä, johon eivät usko?
Ja kuinka he voivat uskoa siihen, josta eivät ole kuulleet?
Ja kuinka he voivat kuulla, ellei ole julistajaa? Ja kuinka kukaan -
voi julistaa, ellei ketään lähetetä?"
Voit lahjoittaa minkä summan tahansa.
Kun lähetät tänne julistajan, ja hän alkaa julistaa, -
israelilaiset kuulevat, uskovat ja pelastuvat.
Jos 120 ihmistä lahjoittaa 25 dollaria, julistaja pääsee matkaan.
Jos 30 ihmistä lahjoittaa 100 dollaria, julistaja pääsee matkaan.
Voitte lähettää ihmisiä Israeliin julistamaan evankeliumia.
Voiko Israelin kansa pelastua?
Uskomme, että Jumala haluaa johdattaa Israelin takaisin luokseen.
Siinä Hän haluaa käyttää sinua.
Se voi näyttää mahdottomalta, -
mutta juuri siksi pyydämme teitä toimimaan yhdessä, -
jotta Israel löytäisi Jumalan.
Auta meitä julistamaan evankeliumia juutalaisille.
Suomennos: Marianne Tenetz